KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2025. február 19-i ülésére)

TÁRGY: 		IGAZGATÁSI SZÜNET ELRENDELÉSE A KISKŐRÖSI POLGÁRMESTERI HIVATALBAN

[bookmark: _Hlk147387648]Az Országgyűlés a közfeladatok ellátásáról való állami és önkormányzati gondoskodás, valamint a közfeladatok ellátásában részt vevő foglalkoztatottak pihenéshez való jogának összehangolt biztosítása céljából megalkotta az igazgatási szünetről szóló 2023. évi XXVI. törvényt (továbbiakban: Törvény), melynek 9.§-a alapján felhatalmazást kap a Kormány, hogy rendeletben igazgatási szünetet rendeljen el és meghatározza az igazgatási szünet időszakát.

[bookmark: _Hlk147749312]A Törvény 7.§-a alapján kormányrendeletben meghatározott időszakra igazgatási szünetet rendelhet el a települési önkormányzat képviselő-testületének polgármesteri hivatala, közös önkormányzati hivatala és a közterület-felügyelet tekintetében a települési önkormányzat képviselő-testülete.

[bookmark: _Hlk189741522]Az igazgatási szünet elrendeléséről szóló 316/2024. (XI. 6.) Korm. rendelet (továbbiakban: Rendelet) alapján, a Kormány az igazgatási szünetről szóló 2023. évi XXVI. törvény 9. §-ában kapott felhatalmazás alapján, az Alaptörvény 15. cikk (1) bekezdésében meghatározott feladatkörében eljárva elrendeli a téli igazgatási szünetet 2025. december 29. napjától 2026. január 1. napjáig

A munkáltatói jogkör gyakorlója az igazgatási szünetre eső valamennyi munkanapra köteles szabadságot kiadni a foglalkoztatottak részére. A Törvény értelmében a munkáltatói jogkör gyakorlója az igazgatási szünet időtartama alatt elrendelheti a munkavégzést.

Az igazgatási szünet időtartama alatt főszabály szerint a polgármesteri hivatal a feladatait nem látja el és az ügyfélfogadás szünetel. 
A Törvény 7.§ (4) bekezdésének f) pontja alapján, a polgármesteri hivatal tekintetében az igazgatási szünet időtartama a Törvény 3. § (2) bekezdésében foglaltakon túl – nem számít bele az igazgatási szünettel érintett polgármester, főpolgármester, vármegyei közgyűlés elnöke, jegyző, közterület-felügyelet, polgármesteri hivatal és közös önkormányzati hivatal ügyintézője hatáskörébe tartozó államigazgatási ügyek és az önkormányzati hatósági ügyek intézésének határidejébe sem.
[bookmark: _Hlk147389773]A Törvény 7.§ (4a) alapján az igazgatási szünet időtartama nem számít bele a Törvény 3. § (2) bekezdése szerinti határidőbe, ha az eljárásban eljáró szervként, félként (ügyfélként) olyan helyi önkormányzat vesz részt, vagy az eljárás olyan helyi önkormányzat megkeresésével jár, illetve a kötelezettség teljesítésére vagy jog gyakorlására olyan helyi önkormányzat kötelezett vagy jogosult, amelyik képviselő-testülete vagy közgyűlése elrendelte az igazgatási szünetet. 
A Törvény 3. § (8) bekezdése alkalmazása során kormányzati igazgatási szerv alatt azt a helyi önkormányzatot is érteni kell, amelyik képviselő-testülete vagy közgyűlése elrendelte az igazgatási szünetet.
[bookmark: _Hlk147391602]A Törvény 7.§ (4b) alapján a Törvény 3. § (5) bekezdését arra a helyi önkormányzatra is alkalmazni kell, amelynek a képviselő-testülete vagy a közgyűlése elrendelte az igazgatási szünetet, eszerint az igazgatási szünet időtartama alatt nem kell biztosítani, hogy az elektronikus ügyintézés keretében a hivatali tárhelyre érkezett üzenetek minden munkanapon átvételre kerüljenek.
A Törvény 7.§ (5) bekezdése rendelkezik a 2013. évi CXXII. törvény szerinti elővásárlási jog jogosultja számára jognyilatkozatának megtételére és az előhaszonbérleti jog jogosultja számára jognyilatkozatának megtételére nyitva álló határidőről.

[bookmark: _Hlk158186955]A Törvény 7.§ (3) alapján az igazgatási szünet elrendeléséről szóló határozatot a tárgyév márciusának 1. napjáig a helyben szokásos módon közzé kell tenni.

A Törvény 7.§ (6) kimondja, hogy: „Az e törvényben foglaltak nem érintik a Kttv. alapján elrendelhető – az 1. § (1) bekezdése szerinti kormányrendeletben meghatározottól eltérő időszakra eső – igazgatási szünetet.”

[bookmark: _Hlk189746130]A Rendeletben meghatározottól eltérő időszakra eső igazgatási szünetet, a közszolgálati tisztviselőkről szóló 2011. évi CXCIX. törvény 232. § (3) bekezdése alapján a Képviselő-testület rendelhet el.  Az igazgatási szünet következtében kiadott rendes szabadság nem haladhatja meg a köztisztviselő adott évre megállapított alapszabadságának a háromötödét. 
[bookmark: _Hlk189746210]Az igazgatási szünetre vonatkozó ajánlást a közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet tartalmazza.

A 30/2012. (III. 7.) Korm. rendelet 13-15.§ az alábbi rendelkezéseket határozza meg:
„13. § (1) Az igazgatási szünet időtartama
a) nyáron öt egybefüggő naptári hét, amely augusztus 20-át közvetlenül követő vasárnapig tart,
b) télen két egybefüggő naptári hét, amely január 1-jét közvetlenül követő vasárnapig tart.
(2) Az (1) bekezdésben meghatározott igazgatási szünet időszaka alatt az esedékessége évében ki nem adott szabadság teljes egésze kiadható.
(3) A munkáltató az igazgatási szünet időszakára figyelemmel határozza meg a szabadságolási terv alapján kiadásra kerülő szabadságot.
14. § Az államigazgatási szerv hivatali szervezetének vezetője az igazgatási szünet alatt a szabadságot úgy adja ki, hogy biztosítsa a zavartalan ügymenetet és feladatellátást, valamint a lakossági ügyfélszolgálattal rendelkező szervek esetében a folyamatos feladatellátást.
15. § A Kormány a Kttv. 232. § (3) bekezdése alapján a helyi önkormányzat képviselő-testülete, valamint a Kttv. 2. §-ában felsorolt szervek vezetője számára ajánlja igazgatási szünet elrendelése esetén az e rendeletben foglaltak figyelembevételét.”

A Rendelet 1.§ alapján meghatározott időszaktól eltérő időszakra eső igazgatási szünet tekintetében javaslom, hogy a Képviselő-testület 2026. január 2. napjától 2026. január 4. napjáig igazgatási szünetet rendeljen el. 

Amennyiben a Képviselő-testület a fenti rendelkezéseket figyelembe véve, a határozat-tervezetben foglaltak szerint dönt, az igazgatási szünet 2025. december 29. napjától 2026. január 4. napjáig tart. 

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. február 11. 
    Domonyi  László s.k., 
polgármester

HATÁROZAT-TERVEZET

A Képviselő-testület

1. [bookmark: _Hlk147749996]A 2023. évi XXVI. törvény 7.§-a alapján, az igazgatási szünet elrendeléséről szóló 316/2024. (XI. 6.) Korm. rendeletben meghatározott időszakra, továbbá a közszolgálati tisztviselőkről szóló 2011. évi CXCIX. törvény 232. § (3) bekezdése alapján 2025. december 29. napjától 2026. január 4. napjáig a Polgármesteri Hivatalban igazgatási szünetet rendel el.

2. 	felkéri a polgármestert, hogy utasítsa jegyzőt a 2023. évi XXVI. törvény 7.§ (3) bekezdésében, továbbá a 30/2012. (III. 7.) Korm. rendelet 13.§ (3) bekezdésében foglaltak végrehajtására. 

Felelős: 	jegyző
Határidő: 	értelemszerűen
